
ΑΠΟΦΑΣΕΙΣ 

Αριθμ. Φ. 0544/Μ.6995 /ΑΣ 21074 

Έγκριση του Προγράμματος Συνεργασίας στον το¬ 
μέα της Παιδείας μεταξύ του Υπουργείου Παιδείας, 
Έρευνας και Θρησκευμάτων της Ελληνικής Δημο¬ 
κρατίας και του Υπουργείου Παιδείας και Πολιτισμού 
της Κυπριακής Δημοκρατίας για τα έτη 2017-2021. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΕΞΩΤΕΡΙΚΩΝ - ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπ'όψη: 

1. Τις διατάξεις του Μνημονίου Συνεργασίας στον τομέα 
της Παιδείας μεταξύ Ελλάδας και Κύπρου, η οποία υπεγρά- 
φη στην Λευκωσία στις 28 Απριλίου 1993 και κυρώθηκε 
με το Ν. 2360/1995 που δημοσιεύθηκε στο υπ'αριθ. 244 
Φύλλο της Εφημερίδος της Κυβερνήσεως, Τεύχος Α', της 
23ης Νοεμβρίου 1995. 

2. Το άρθρο δεύτερο του ως άνω κυρωτικού νόμου σύμ¬ 
φωνα με το οποίο τα Πρωτόκολλα-Πρακτικά-Προγράμμα- 
τα, που καταρτίζονται από το μόνιμο κοινό συντονιστικό 
όργανο του άρθρου 3.1 του Μνημονίου εγκρίνονται με 
Κοινή Πράξη των αρμοδίων κατά περίπτωση Υπουργών. 

3. Το άρθρο 90 του Κώδικα για την «Κωδικοποίηση της 
Νομοθεσίας για την Κυβέρνηση και τα κυβερνητικά όργα¬ 
να» που κυρώθηκε με το άρθρο πρώτο του Π.Δ. 63/2005, 
που δημοσιεύθηκε στο υπ'αριθ.98 Φύλλο της Εφημερίδος 
της Κυβερνήσεως τεύχος Α', της 22.04.2005. 

4. Την υπ'αριθ. ΥΠΠΟΑ/375614/9900 Απόφαση «Ανάθε¬ 
ση αρμοδιοτήτων στον Υφυπουργό Πολιτισμού και Αθλη¬ 
τισμού Γεώργιο Βασιλειάδη» (Β'3672). 

5. Την υπ'αριθ. 201408ΛΊ Απόφαση «Ανάθεση αρμοδι¬ 
οτήτων στον Υφυπουργό Παιδείας, Έρευνας και Θρησκευ¬ 
μάτων, Δημήτριο Μπαξεβανάκη» (Β'3818). 

6 Την υπ'αριθ. 207880ΛΊ Απόφαση «Ανάθεση αρμοδι¬ 
οτήτων στον Υφυπουργό Παιδείας, Έρευνας και Θρησκευ¬ 
μάτων, Κωνσταντίνο Ζουράρι» (Β'3936). 

7. Το γεγονός ότι εκ της εφαρμογής των διατάξεων του 
υπό έγκριση Πρακτικού ουδεμία δαπάνη προκαλείται σε 
βάρος του κρατικού προϋπολογισμού. 

8. Το περιεχόμενο του υπό έγκριση Προγράμματος,, 
αποφασίζουμε 

Εγκρίνουμε ως έχει και στο σύνολό του το Πρόγραμμα 
Συνεργασίας στον τομέα της Παιδείας μεταξύ του Υπουρ¬ 
γείου Παιδείας, Έρευνας και Θρησκευμάτων της Ελληνικής 
Δημοκρατίας και του Υπουργείου Παιδείας και Πολιτισμού 


της Κυπριακής Δημοκρατίας για τα έτη 2017-2021 που υπο- 
γράφηκε στην Λευκωσία, στις 28/04/1993, το κείμενο του 
οποίου σε πρωτότυπο στην ελληνική γλώσσα, έχει ως εξής: 

ΠΡΟΓΡΑΜΜΑ ΣΥΝΕΡΓΑΣΙΑΣ ΣΤΟΝ ΤΟΜΕΑ 
ΤΗΣ ΠΑΙΔΕΙΑΣ ΜΕΤΑΞΥ ΤΟΥ ΥΠΟΥΡΓΕΙΟΥ 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΛΙΤΟΥ ΥΠΟΥΡΓΕΙΟΥ 
ΠΑΙΔΕΙΑΣ ΚΑΙ ΠΟΛΙΤΙΣΜΟΥ 
ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ 
ΓΙΑ ΤΑ ΕΤΗ 2017-2021 

Το Υπουργείο Παιδείας, Έρευνας και Θρησκευμάτων της 
Ελληνικής Δημοκρατίας και το Υπουργείο Παιδείας και Πολιτι¬ 
σμού της Κυπριακής Δημοκρατίας (που θα αναφέρονται στο 
εξής ως «οι δύο πλευρές»), επιθυμώντας τη συνέχιση της συ¬ 
νεργασίας τους στον τομέα της παιδείας, στη βάση του Μνη¬ 
μονίου Συνεργασίας στον τομέα της Παιδείας μεταξύ Ελλάδας 
και Κύπρου της 28ης Απριλίου 1993, ειδικότερα του άρθρου 
3 αυτού, και των συναφών κειμένων που έχουν συναφθεί στο 
ίδιο πλαίσιο, με βάση τις αξίεςτης Ελευθερίας, της Δημοκρα¬ 
τίας και του Ανθρωπισμού, και με σκοπό την αναβάθμιση της 
ποιότητας της εκπαίδευσης, τη διατήρηση της πολιτιστικής 
ταυτότητας και κληρονομιάς του Ελληνισμού, καθώς και την 
επίτευξη ηθικών, κοινωνικών και αναπτυξιακών στόχων, θα 
συνεργαστούν στον τομέα της Παιδείας και της Επιστήμης. 

Ιδιαίτερα, όσον αφορά στην αναβάθμιση της ποιότητας 
της εκπαίδευσης, θα επιδιώξουν την προσαρμογή της στις 
σύγχρονες ανάγκες και απαιτήσεις, μέσω των εφαρμογών 
της τεχνολογίας, αλλά και την καλλιέργεια των κλασικών 
αξιών και ιδεωδών. 

Για την επίτευξη των πιο πάνω στόχων, οι δύο πλευρές 
θα ενθαρρύνουν τις αρμόδιες υπηρεσίες και φορείς των 
χωρών τους να πραγματοποιούν, στη βάση της αμοιβαιό¬ 
τητας, δραστηριότητες όπως οι παρακάτω: 

Άρθρο 1 

Οι δύο πλευρές θα συνεργαστούν για τη διάδοση και 
τη διδασκαλία της Γλώσσας, της Ιστορίας, της Λογοτε¬ 
χνίας, του Πολιτισμού και της Τέχνης τους. Στο πλαίσιο 
της Ευρωπαϊκής Ένωσης, θα αναπτύξουν κοινές δράσεις 
και προγράμματα με στόχο την ενίσχυση της ελληνικής 
γλώσσας και των εθνικών ιδιαιτεροτήτων. Οι πλευρές θα 
συντονίσουν τις προσπάθειές τους για την ίδρυση εδρών 
ελληνικής γλώσσας και λογοτεχνίας σε ξένα Πανεπιστήμια. 

Άρθρο 2 

Οι δύο πλευρές θα ενθαρρύνουν τη συνεργασία μεταξύ 
των Πανεπιστημίων τους και των Ερευνητικών τους Κέ- 

ντρων, μέσω της πραγματοποίησης κοινών ερευνητικών 
προγραμμάτων, της συμμετοχής επιστημόνων,,σε .διεθνή 
συνέδρια, .συμπόσια και συναντήσεις, της ανταλλαγής κα¬ 
θηγητών, επιστημόνων - ερευνητών και φοιτητών και της 
ανταλλαγής πληροφοριών, επιστημονικών συγγραμμάτων, 
καθώς και εκπαιδευτικού και διδακτικού υλικού. 

Κατά τη διάρκεια της ισχύος του παρόντος Προγράμ¬ 
ματος, οι πλευρές θα ανταλλάξουν ετησίως δύο (2) μέλη 
του ακαδημαϊκού προσωπικού των Πανεπιστημίων της 
Ελλάδας και των Δημοσίων Πανεπιστημίων της Κύπρου, 
για διάστημα μέχρι επτά (7) ημέρες, προκειμένου να συ¬ 
νεργαστούν σε θέματα της αρμοδιότητάς τους. 

Αρθρο 3 

Οι δύο πλευρές θα χορηγούν αμοιβαία μέχρι δύο (2) υπο¬ 
τροφίες ανά ακαδημαϊκό έτος, διάρκειας ίσης με την ελάχι¬ 
στη διάρκεια φοίτησης του μεταπτυχιακού προγράμματος 
των Δημόσιων Πανεπιστημίων του κάθε Μέλους, ή μέχρι 
δέκα (10) μήνες για έρευνα σε τομείς προτεραιότητας, όπως 
αυτοί θα καθορίζονται από κοινού από τις δύο πλευρές. Το 
ύψος των σχετικών χορηγιών θα ανακοινώνεται έγκαιρα σε 
κάθε υπότροφο. Ο αριθμός των χορηγούμενων υποτροφιών 
περιλαμβάνει τόσο τις ανανεώσεις όσο και τις νέες υποτρο¬ 
φίες. Οι ανανεώσεις προηγούνται των νέων υποτροφιών. 

Άρθρο 4 

Οι δύο πλευρές θα χορηγούν μέχρι δύο (2) υποτροφίες 
ανά ακαδημαϊκό έτος, διάρκειας μέχρι δέκα (10) μήνες για 
μεταπτυχιακές σπουδές σε μόνιμους εκπαιδευτικούς. Συγκε¬ 
κριμένα, η Ελληνική πλευρά θα δέχεται ετησίως μέχρι έναν 
(1) κύπριο εκπαιδευτικό από την πρωτοβάθμια εκπαίδευση 
και μέχρι έναν (1) κύπριο εκπαιδευτικό από τη δευτεροβάθ¬ 
μια εκπαίδευση για μεταπτυχιακές σπουδές στα Ελληνικά 
Πανεπιστήμια και ΑΤΕΙ, και η Κυπριακή πλευρά θα δέχεται 
ετησίως μέχρι έναν (1) εξ Ελλάδος εκπαιδευτικό από την 
πρωτοβάθμια εκπαίδευση και μέχρι έναν (1) εξ Ελλάδος εκ¬ 
παιδευτικό από τη δευτεροβάθμια εκπαίδευση για μεταπτυ¬ 
χιακές σπουδές στα Δημόσια Κυπριακά Πανεπιστήμια. Το 
ύψος των σχετικών χορηγιών θα ανακοινώνεται έγκαιρα σε 
κάθε υπότροφο. Ο αριθμός των χορηγούμενων υποτροφιών 
περιλαμβάνει τόσο τις ανανεώσεις όσο και τις νέες υποτρο¬ 
φίες. Οι ανανεώσεις προηγούνται των νέων υποτροφιών. 

Άρθρο 5 

Οι δύο πλευρές, μέσω των αρμόδιων Υπηρεσιών, θα 
συνεργαστούν για τον χειρισμό όλων των θεμάτων που 
αφορούν στην εισαγωγή των Κύπριων υποψηφίων στα 
Ανώτερα και Ανώτατα Εκπαιδευτικά Ιδρύματα της Ελλάδας. 
Συγκεκριμένα ειδικά και διαδικαστικά θέματα, θα συζητού- 
νται μεταξύ των αρμόδιων υπηρεσιακών στελεχών, ώστε να 
υπάρχει κοινή, έγκαιρη και αποτελεσματική αντιμετώπιση. 

Άρθρο 6 

Οι δύο πλευρές, στο πλαίσιο της λειτουργίας των Δη¬ 
μοσίων Ινστιτούτων Επαγγελματικής Κατάρτισης (Ι.Ε.Κ.) 
Ελλάδας και των Μεταλυκειακών Ινστιτούτων Επαγγελμα¬ 
τικής Εκπαίδευσης και Κατάρτισης (Μ.Ι.Ε.Ε.Κ.) Κύπρου, θα 
ανταλλάξουν απόψεις και θα εξετάσουν τη δυνατότητα να 
αναπτύξουν συνεργασία ως προς τη διενέργεια εξετάσεων 
και την έκδοση αδειών για την επαγγελματική δραστη¬ 
ριότητα διαφόρων ειδικοτήτων, θα αναπτύξουν, επίσης, 
συνεργασία και σε θέματα που σχετίζονται με τα προγράμ¬ 
ματα σπουδών που προσφέρουν τα Ι.Ε.Κ. και τα Μ.Ι.Ε.Ε.Κ. 

Επιπλέον, θα συνεργαστούν σε ζητήματα πιστοποίησης 


προσόντων και πιστοποίησης Συνεχιζόμενης Επαγγελμα¬ 
τικής Κατάρτισης αποφοίτων Κέντρων Διά Βίου Μάθησης 
και αποφοίτων Επαγγελματικών Λυκείων. 

Άρθρο 7 

Οι δύο πλευρές θα ενθαρρύνουν τις αδελφοποιήσεις 
σχολείων, τις ανταλλαγές και τις εκπαιδευτικές επισκέψεις 
μαθητών και εκπαιδευτικών και γενικότερα τη μαθητική 
συνεργασία σε θέματα και εκδηλώσεις κοινού ενδιαφέ¬ 
ροντος. Το πρόγραμμα φιλοξενίας κυπριών μαθητών στην 
Ελλάδα και εξ Ελλάδος μαθητών στην Κύπρο θα συνεχιστεί, 
στο πλαίσιο των θερινών Κατασκηνώσεων. 

Ειδικότερα μέχρι: 

Α) Εξήντα (60) εξ Ελλάδος μαθητές δημοτικού θα φιλο¬ 
ξενούνται στην Κύπρο για περίοδο μέχρι δεκαπέντε (15) 
μέρες, και 

Β) Εξήντα (60) κύπριοι μαθητές δημοτικού θα φιλοξε¬ 
νούνται σε κατασκηνώσεις στην Ελλάδα για περίοδο μέχρι 
δεκαπέντε (15) μέρες. 

Όλοι οι ανωτέρω μαθητές θα συνοδεύονται από τον προ- 
βλεπόμενο αριθμό συνοδών. Στο περιεχόμενο της φιλοξενίας, 
εκτός από τη διαμονή και διατροφή των αποστολών, θα περι¬ 
λαμβάνεται και η μεταφορά από και προς τα αεροδρόμια και 
2-3 ολοήμερες εκδρομές, ώστε οι φιλοξενούμενοι να έχουν 
την ευκαιρία να γνωρίσουν όσο το δυνατό περισσότερα αξι¬ 
οθέατα - μνημεία (αρχαιολογικά, ιστορικά, πολιτιστικά, περι¬ 
βαλλοντικά κ.ά.) και φυσικές ομορφιές της χώρας φιλοξενίας. 

Άρθρο 8 

Στο πλαίσιο της ήδη υπάρχουσας συνεργασίας των 
δύο χωρών στα εκπαιδευτικά προγράμματα της ΕΙΝΕ5ΘΟ 
α) Α$$οα3ΐθά 5οάοοΐ5 Ργο]θοϊ ΝθΔλ/ογΚ (Α5Ρπθϊ) και 
β) 5ουΐΗ Ε35ΪΘΓΠ ΜθάίΐθΓΓ3Πθ3Π ΕηνίΓοηιπθηΐ3ΐ Ργο]θοϊ 
(5ΕΜΕΡ), οι δύο πλευρές θα διευκολύνουν τη συμμετοχή 
των Εθνικών Συντονιστών, των εκπαιδευτικών και μαθητών 
σε δραστηριότητες όπως τα ετήσια Μαθητικά Συμπόσια και 
θα εξετάζουν τη δυνατότητα φιλοξενίας αντιπροσωπειών 
κυπριών μαθητών στην Ελλάδα και εξ Ελλάδος μαθητών 
στην Κύπρο, των οποίων τα σχολεία είναι μέλη των ανωτέ¬ 
ρω προγραμμάτων στην κάθε χώρα αντίστοιχα. 

Άρθρο 9 

Οι δύο πλευρές: 

Θα συνεργαστούν σε τομείς προτεραιότητας της εκπαι¬ 
δευτικής τους πολιτικής, καθώς και σε θέματα κοινού εν¬ 
διαφέροντος, μέσα από την ανταλλαγή καλών πρακτικών. 

Θα ενθαρρύνουν, επίσης, τη συνεργασία των σχολείων 
τους στον σχολικό αθλητισμό και τη συμμετοχή τους σε 
κοινές αθλητικές διοργανώσεις, συναντήσεις, κ.λπ. 

Θα προωθήσουν τη συνεργασία και ανταλλαγή καλών 
πρακτικών σε θέματα που αφορούν στα σχολεία δεύτερης 
ευκαιρίας, την ιδιωτική εκπαίδευση, την ειδική αγωγή, τα 
προγράμματα για τους μετανάστες, τους πρόσφυγες και 
τους αλλόγλωσσους, τα ειδικά και θρησκευτικά σχολεία 
και την αξιολόγηση εκπαιδευτικών και μαθητών. 

Άρθρο 10 

Οι δύο πλευρές θα ανταλλάξουν εκπαιδευτικό και δι¬ 
δακτικό υλικό, σε έντυπη και ψηφιακή μορφή (αναλυτικά 
προγράμματα, βιβλία, εποπτικά μέσα), από άλατα επίπεδα 
της εκπαίδευσης, ύστερα από αίτηση της άλλης πλευράς. 

Η Ελληνική πλευρά θα συνεχίσει την πώληση βιβλίων 
του Ινστιτούτου Τεχνολογίας Υπολογιστών και Εκδόσεων 
(Ι.Τ.Υ.Ε.) «Διόφαντος» στην Κύπρο, στο πλαίσιο των ισχυ- 
ουσών διαδικασιών. 




Τεύχος Α'Ί 11/03.08.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


1951 


Στα διδακτικά βιβλία που συγγράφονται και τυπώνονται 
στην Ελλάδα, θα καταβληθεί προσπάθεια συμπερίληψης 
περισσότερων στοιχείων για την ιστορία, τη λογοτεχνία και 
τον πολιτισμό της Κύπρου και του εκ του εκτός μητροπόλε- 
ως ελληνισμού εν γένει. Προς την κατεύθυνση αυτή, οι δυο 
πλευρές θα υποβάλλουν σχετικές έγγραφες εισηγήσεις. 

Άρθρο 11 

Οι δύο πλευρές θα εξετάσουν τη δυνατότητα ανταλλαγής 
εκπαιδευτικών της Πρωτοβάθμιας και της Δευτεροβάθμιας 
εκπαίδευσης, διοικητικών υπαλλήλων των δύο Υπουργείων 
Παιδείας και των εποπτευόμενων φορέων τους, αρχειονό- 
μων και βιβλιοθηκονόμων, ειδικών εμπειρογνωμόνων και 
επιστημόνων, με σκοπό την πληροφόρηση και ενημέρωση 
σε θέματα της αρμοδιότητάς τους (π.χ. ανταλλαγή πλη¬ 
ροφοριών, εμπειριών και καλών πρακτικών), με βάση την 
ισχύουσα νομοθεσία των δύο πλευρών και τις εκάστοτε 
δημοσιοοικονομικές συνθήκες. 

Άρθρο 12 

Οι δύο πλευρές, μέσω του Ινστιτούτου Εκπαιδευτικής 
Πολιτικής (Ι.Ε.Π.) Ελλάδας και του Παιδαγωγικού Ινστι¬ 
τούτου Κύπρου (Π.Ι.Κ.), μπορούν να συνεργαστούν για τη 
συμπαραγωγή διδακτικού υλικού, περιλαμβανομένου του 
υλικού νέων τεχνολογιών, και για την επανεξέταση των 
προγραμμάτων σπουδών στην πρωτοβάθμια και στη δευ¬ 
τεροβάθμια εκπαίδευση. Σε περίπτωση αναθεώρησης των 
προγραμμάτων σπουδών, οι δύο πλευρές θα αλληλοενημε- 
ρώνονται για τις καινοτομίες και θα ανταλλάσσουν απόψεις. 

Το Ι.Ε.Π. και το Π.Ι.Κ. μπορούν να συνεργαστούν στον το¬ 
μέα της επιμόρφωσης των εκπαιδευτικών Πρωτοβάθμιας 
και Δευτεροβάθμιας Εκπαίδευσης και, πιο συγκεκριμένα, 
στο περιεχόμενο και στις μορφές επιμόρφωσης, στους επι- 
μορφωτές και στους τρόπους υλοποίησης επιμορφωτικών 
προγραμμάτων. 

Θα αξιοποιήσουν περαιτέρω τιςΤ.Π.Ε. για την εισαγωγή 
και την υποστήριξη νέων παιδαγωγικών προσεγγίσεων και 
καινοτόμων προγραμμάτων, που δίνουν μεγαλύτερη έμφα¬ 
ση στη διερευνητική και συνεργατική μάθηση, σε σχέση με 
τον τρόπο εργασίας των μαθητών και των εκπαιδευτικών. 

Για την επιμόρφωση και τη συνεχή ανάπτυξη των εκπαι¬ 
δευτικών, θα εξετάσουν τη δυνατότητα να αναπτύξουν 
προγράμματα μάθησης / εκπαίδευσης με τη χρήση προ¬ 
ηγμένων υπηρεσιών τηλε-εκπαίδευσης και τηλεδιάσκεψης. 

Θα πραγματοποιούνται ανταλλαγές επισκέψεων μεταξύ 
του Π.Ι.Κ. και του Ι.Ε.Π., για την προώθηση της συνεργασίας 
και της αξιοποίησης της εμπειρίας. 

Άρθρο 13 

Η Διεύθυνση Βιβλιοθηκών, Αρχείων και Εκπαιδευτικής 
Ραδιοτηλεόρασης του Υπουργείου Παιδείας, Έρευνας και 
Θρησκευμάτων της Ελλάδας και ο Τομέας Εκπαιδευτικής 
Τεχνολογίας του Παιδαγωγικού Ινστιτούτου Κύπρου θα 
συνεχίσουν τη συνεργασία τους μέσω: 

Α) Ανταλλαγής παραγωγών και αποστολής τους στα σχο¬ 
λεία, φιλοξενίας σε διαδικτυακή πύλη και προβολής τους 
σε εκδηλώσεις και τηλεοπτικούς σταθμούς. 

Β) Συμπαραγωγής εκπαιδευτικών ταινιών. 

Γ) Συνδιοργάνωσης επιμορφωτικών και εκπαιδευτικών 
δράσεων στο πλαίσιο της υποστήριξης του εγγραμματι- 
σμού στα Μέσα. 

Δ) Ανταλλαγής απόψεων και βέλτιστων πρακτικών σχε¬ 
τικά με τον εγγραμματισμό στα Μέσα. 


Άρθρο 14 

Οι δύο πλευρές θα συνεργαστούν στον τομέα των Κρα¬ 
τικών Αρχείων και των Δημόσιων Βιβλιοθηκών και άλλων 
πηγών δεδομένων οι οποίες εμπίπτουν στη δικαιοδοσία 
τους, σύμφωνα με τη νομοθεσία κάθε χώρας. 

Άρθρο 15 

Θα προωθηθεί η συνεργασία των αρμοδίων Υπηρεσιών 
του Υπουργείου Παιδείας και Πολιτισμού της Κύπρου: 

- Με το Κέντρο Ελληνικής Γλώσσας (ΚΕΓ) α) ως προς τη 
διδασκαλία της ελληνικής ως ξένης γλώσσας και β) για την 
προώθηση της αναγνώρισης του Πιστοποιητικού Ελληνο- 
μάθειας σε ευρωπαϊκό και διεθνές επίπεδο. 

- Με το Ι.Τ.Υ.Ε. Διόφαντος, για το «Φωτόδεντρο», που είναι ο 
Εθνικός Συσσωρευτής Εκπαιδευτικού Περιεχομένου για την 
Πρωτοβάθμια καιτη Δευτεροβάθμια εκπαίδευση και αποτε¬ 
λεί την κεντρική θ-υπηρεσία του Υπουργείου Παιδείας, Έρευ¬ 
νας και Θρησκευμάτων για την ενοποιημένη αναζήτηση και 
διάθεση ψηφιακού εκπαιδευτικού περιεχομένου στα σχολεία. 

Άρθρο 16 

Οι δύο πλευρές θα προωθήσουν τη συνεργασία στο πεδίο 
της Εκπαίδευσηςτου Περιβάλλοντος και της Αειφόρου Ανά¬ 
πτυξης (ΕΠΑΑ) και της Αγωγής Υγείας, στους πιο κάτω τομείς: 

- Προώθηση της συνεργασίας στην τυπική και μη τυπική 
εκπαίδευση μέσω ανταλλαγών σχολείων ανάμεσα στις δύο 
χώρες σε θέματα κοινού ενδιαφέροντος, όπως επίσης και 
οργάνωσης θερινών σχολείων, περιβαλλοντικών εκπαιδευ¬ 
τικών προγραμμάτων και άλλων σχετικών δράσεων, με τη 
φιλοξενία μαθητών και εκπαιδευτικών στα Κέντρα Περι¬ 
βαλλοντικής Εκπαίδευσης, των δύο χωρών συνεργασίας. 

- Προώθηση ανταλλαγών, καλών πρακτικών, εμπειριών και 
τεχνογνωσίας που αφορούν στην προώθηση του αειφόρου 
σχολείου και της ολικής σχολικής προσέγγισης (ννΤιοΙβ $σήοοΙ 
3ρρΓ03εή) είτε μέσω κοινών πρωτοβουλιών, είτε μέσω εθνικών 
δικτύων που έχουν αναπτυχθεί ανάμεσα στις δύο χώρες και 
προάγουν το αειφόρο σχολείο στο πλαίσιο ανάπτυξης συνερ¬ 
γασιών για την προώθηση του Παγκόσμιου Προγράμματος 
Δράσης για την Εκπαίδευση για την Αειφόρο Ανάπτυξη της 
ΙΙΝΕ5ΘΟ (ΰΙοΕοΙ Ασΐίοη Ρΐ'οςιΐ'ΒΓη οη Ε5ϋ), την επίτευξη των 
στόχων της Αειφόρου Ανάπτυξης (5ΘΘ5) και την ανάπτυξη 
κοινών πρωτοβουλιών για την επίτευξη του σχεδίου δράσης 
για την Εκπαίδευση για την Αειφόρο Ανάπτυξη στη Μεσόγειο. 

Παράλληλα, θα προωθηθεί η μεταφορά τεχνογνωσίας, 
ανταλλαγή καλών πρακτικών και ιδεών σε θέματα που 
άπτονται της ΠΕ/ΕΑΑ στο Αναλυτικό Πρόγραμμα όλων των 
εκπαιδευτικών βαθμιδών, με παράλληλη Εκπαίδευση και 
κατάρτιση εκπαιδευτικών όλων των εκπαιδευτικών βαθ¬ 
μιδών στο περιεχόμενο, τη διδακτική, τις ικανότητες της 
ΕΑΑ και άλλα σχετικά θέματα με την ΕΠΑΑ. Επίσης, θα προ¬ 
ωθηθεί η ανταλλαγή εκπαιδευτικού υλικού, επιστημόνων 
και τεχνοκρατών που άπτονται της ΕΑΑ και η συνεργασία 
των δύο χωρών στα σχετικά θέματα στο πλαίσιο της ΕΕ, 
της ΙΙΝΕ5ΘΟ, της ΙΙΝΕΘΕ και άλλων διεθνών οργανισμών. 

Άρθρο 17 

Οι δύο πλευρές θα συμβάλουν στην: 

- Προώθηση συνεργασίας μέσω ανταλλαγής εμπειρο¬ 
γνωμόνων και ανάπτυξης κοινών προγραμμάτων σε θέ¬ 
ματα επαγγελματικής μάθησης/ανάπτυξηςτων εκπαιδευ¬ 
τικών όλων των εκπαιδευτικών βαθμιδών. 

- Προώθηση συνεργασίας μέσω ανταλλαγής εμπειρο¬ 
γνωμόνων και ανάπτυξης κοινών προγραμμάτων για την 

πρόληψη και αντιμετώπιση του ρατσισμού, του σχολικού 
εκφοβισμού και της νεανικής παραβατικότητας. 

Άρθρο 18 

Οι δύο πλευρές θα εξακολουθήσουν τη συνεργασία τους στα 
θέματα που αφορούν στις διαδικασίες εισαγωγής στα Ιδρύματα 
Ανώτατης Εκπαίδευσης της Ελλάδας καιτης Κύπρου, καθώς επί¬ 
σης και σε θέματα αναγνώρισης πτυχίων και τίτλων σπουδών. 

Άρθρο 19 

Οι δύο πλευρές θα συνεχίσουν τη συνεργασία τους σε 
θέματα που αφορούν στις διαδικασίες εισαγωγής κυπριών 
στις Ακαδημίες Εμπορικού Ναυτικού της Ελλάδας. 

Άρθρο 20 

Οι δύο πλευρές θα συνεργαστούν στο πλαίσιο της Ευρωπαϊ¬ 
κής Ένωσης, του Συμβουλίου της Ευρώπης (Σ.τ.Ε.), της υ Ν Ε500, 
της ΙΙΝΕΟΕ και άλλων ευρωπαϊκών και διεθνών Οργανισμών, 
ανάμεσα στα άλλα και με την ανταλλαγή μεταφρασμένων κεί¬ 
μενων διεθνών οργανισμών (Στρατηγική της ϋΝΕΟΕ για την 
Εκπαίδευση για την Αειφόρο Ανάπτυξη) στην ελληνική γλώσσα. 

Οα υπάρξει συνέχιση και ανάπτυξη της συνεργασίας των 
δύο εθνικών δικτύων: Εταιρικά Σχολεία ΕΙΝΕ500 (Κύπρος) 
και Συνεργαζόμενα Σχολεία με την ΕΙΝΕ500 (Ελλάδα). 

Επιπλέον, οι δύο πλευρές θα ανταλλάξουν απόψεις και 
πρακτικές σχετικά με την αξιοποίηση των ευρωπαϊκών 
προγραμμάτων και πόρων στον τομέα της εκπαίδευσης. 

Άρθρο 21 

Από ελληνικής πλευράς, η ευθύνη για την αποτελεσμα¬ 
τική υλοποίηση του Προγράμματος ανήκει στον Γενικό 
Γραμματέα του Υπουργείου Παιδείας, Έρευνας και Θρη¬ 
σκευμάτων ή εκπρόσωπό του. 

Το Τμήμα Διεθνών σχέσεων της Διεύθυνσης Ευρωπαϊκών 
και Διεθνών Θεμάτων του Υπουργείου ορίζεται υπεύθυνο 
για τον συντονισμό των δραστηριοτήτων που προβλέπο- 
νται στο Πρόγραμμα. 

Από κυπριακής πλευράς, η ευθύνη ανήκει στη Γενική 
Διευθύντρια του Υπουργείου Παιδείας και Πολιτισμού ή 
εκπρόσωπό της. 

Το Γραφείο Ευρωπαϊκών και Διεθνών Υποθέσεων του 
Υπουργείου ορίζεται ως υπεύθυνο για τον συντονισμό των 
δραστηριοτήτων που προβλέπονται στο Πρόγραμμα. 

Για την εφαρμογή και υλοποίηση των άρθρων τα οποία 
απορρέουν από το παρόν Πρόγραμμα θα συσταθεί από 
τις δύο πλευρές «Μεικτή Επιτροπή» αποτελούμενη από 
εμπειρογνώμονες / εκπρόσωπους των δυο πλευρών. 

Άρθρο 22 

Οι δύο πλευρές είναι δυνατό να εισηγούνται την πραγ¬ 
ματοποίηση και άλλων μη αναγραφομένων στο παρόν 
Πρόγραμμα δραστηριοτήτων, αν αυτό κριθεί σκόπιμο. 

Άρθρο 23 

Οι ακόλουθες πρόνοιες διέπουν όλες τις ανταλλαγές 
προσώπων στο πλαίσιο της εκπαιδευτικής συνεργασίας 
που αναφέρεται πιο πάνω καθώς και άλλες ανταλλαγές 
που πιθανόν να κριθούν αναγκαίες από τις δύο πλευρές: 

Η χώρα αποστολής αναλαμβάνει τη δαπάνη της μετακί¬ 
νησης των προσώπων από την έδρα κατοικίας τους ή την 
έδρατου εκπαιδευτικού ιδρύματος/ φορέα στον οποίο ανή¬ 
κουν, προς την έδρα του εκπαιδευτικού ιδρύματος/ φορέα, 
τον οποίο έχουν επιλέξει να επισκεφθούν και αντίστροφα. 

Η χώρα υποδοχής θα παρέχει στους μετακινούμενους 
ημερήσια αποζημίωση, η οποία καλύπτει δαπάνες διαμο¬ 


νής, διατροφής και εσωτερικής μετακίνησης. Το ποσό της 
ημερήσιας αποζημίωσης θα καθορίζεται ανάλογα με τις 
εκάστοτε κοινωνικοοικονομικές συνθήκες της χώρας. 

Οι δύο πλευρές θα παρέχουν στους μετακινούμενους 
ιατροφαρμακευτική περίθαλψη, αποκλειστικά σε περι¬ 
πτώσεις έκτακτης ανάγκης, σύμφωνα με τις διατάξεις που 
ισχύουν για τις χώρες - μέλη της Ευρωπαϊκής Ένωσης. 

Άρθρο 24 

Οι δύο πλευρές θα συνεργαστούν σε τομείς προτεραι¬ 
ότητας της εκπαιδευτικής πολιτικής τους και σε θέματα 
κοινού ενδιαφέροντος. 

Θα ενθαρρύνουν επίσης τη συνεργασία των σχολείων 
τους στον σχολικό αθλητισμό και τη συμμετοχή τους σε 
κοινές αθλητικές διοργανώσεις, συναντήσεις κ.λπ. 

Άρθρο 25 

Το παρόν Π ρόγραμμα θα τεθεί σε ισχύ κατά την ημερομη¬ 
νία της τελευταίας εκ των εγγράφων γνωστοποιήσεων που 
θα ανταλλάξουν οι δύο πλευρές δια της διπλωματικής οδού, 
σχετικά με την ολοκλήρωση των αναγκαίων εσωτερικών δια¬ 
δικασιών για τη θέση του σε ισχύ, και θα παραμείνει σε ισχύ 
για χρονική περίοδο πέντε (5) ετών. Στη συνέχεια, θα ανανε¬ 
ώνεται σιωπηρά μέχρι την υπογραφή νέου Προγράμματος, 
εκτός αν καταγγελθεί από κάποια από τις δύο πλευρές, τουλά¬ 
χιστον έξι (6) μήνες νωρίτερα από την επικείμενη υπογραφή. 

Ανεξαρτήτως περιπτώσεως λήξεως, τα κοινά συμφωνη- 
θέντα με βάση το παρόν Πρόγραμμα, άλλα προγράμματα 
που βρίσκονται σε εξέλιξη, θα παραμένουν σε ισχύ, ως τη 
συμφωνημένη περίοδο. 

Έγινε στη Άευκωσία στις 22 Μαρτίου 2017, εις διπλούν 
στην ελληνική γλώσσα. 

ΓΙΑ ΤΗΝ ΕΛΛΗΝΙΚΗ ΓΙΑ ΤΗΝ ΚΥΠΡΙΑΚΗ 

ΔΗΜΟΚΡΑΤΙΑ ΔΗΜΟΚΡΑΤΙΑ 



ΚΩΝΣΤΑΝΤΙΝΟΣ ΓΑΒΡΟΓΛΟΥ ΚΩΣΤΑΣ ΚΑΔΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2017 

Οι Υπουργοί 


Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΙ ΓΑΒΡΟΓΛΟΥ 

Υφυπουργός 
Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΖΟΥΡΑΡΙΣ 

Πολιτισμού και Αθλητισμού 

ΛΥΔΙΑ ΚΟΝΙΟΡΔΟΥ 


Υφυπουργός 
Παιδείας, Έρευνας 
και Θρησκευμάτων 

ΔΗΜΗΤΡΙΟΣ ΜΠΑΞΕΒΑΝΑΚΗΣ 


Εξωτερικών 

ΝΙΚΟΛΑΟΣ ΚΟΤΖΙΑΣ 

Υφυπουργός 

Πολιτισμού και Αθλητισμού 

ΓΕΩΡΓΙΟΣ ΒΑΣΙΛΕΙΑΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 

